Epte

Epte er ei elv i Seine-Maritime og Eure i Normandie i Frankrike. Ho er ei av sideelvane til Seinen frå høgre. Elva har sitt utspring i Seine-Maritime i Pays de Bray, nær Forges-les-Eaux, og munnar ut i Seinen ikkje langt frå Giverny.

I 911 etablerte Saint Clair-sur-Epte-traktaten elva som den historiske grensa mellom Normandie og Île-de-France. 
mini|250px|venstre|Måleri av Claude Monet frå 1899 av ei sideelv til Epte
Claude Monet budde i Giverny nær elva i meir enn 40 år. I hagen hans rann ei grein av Epte, og han oppretta ein vasshage med sine vidkjende vassliljer og brua i japansk stil. Elva er med i fleire av måleria hans, mellom anna Peupliers au bord de l'Epte.

 Bakgrunnsstoff 

Kategori:Elvar i Normandie
Kategori:Eure
Kategori:Seine-Maritime
Kategori:Sideelvar til Seinen